Document ID: 31981R0043

ΚΑΝΟΝΙΣΜΟΣ (ΕΟΚ) 43/81 ΤΟΥ ΣΥΜΒΟΥΛΙΟΥ της 1ης Ιανουαρίου 1981 περί καταρτίσεως του πίνακα των αντιπροσωπευτικών αγορών για τον τομέα του χοιρείου κρέατος μέσα στην Κοινότητα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 1423/78(2), και ιδίως το άρθρο 4 παράγραφος 5,
την πρόταση της Επιτροπής,
Εκτιμώντας:
ότι σύμφωνα με το άρθρο 4 παράγραφος 2 του κανονισμού (ΕΟΚ) αριθ. 2759/75 είναι δυνατόν να ληφθούν μέτρα παρεμβάσεως, όταν στις αντιπροσωπευτικές αγορές της Κοινότητος η κοινοτική τιμή της αγοράς του σφαγμένου χοίρου ευρίσκεται σε επίπεδο κάτω από 103% της τιμής βάσεως και ενδέχεται να διατηρηθεί στο επίπεδο αυτό-
ότι για να επιτραπεί η εφαρμογή της διατάξεως αυτής, είναι ανάγκη να καταρτισθεί ο πίνακας των αντιπροσωπευτικών αγορών- ότι πρέπει να ληφθούν υπόψη για τον καθορισμό των τιμών του σφαγμένου χοίρου τόσο οι αγορές ή τα κέντρα διαμορφώσεως των τιμών όσο και οι τόποι όπου ευρίσκονται οι επαγγελματικές οργανώσεις που καθορίζουν τις τιμές τους αγοράς και το σύνολο των οποίων αποτελεί για κάθε Κράτος μέλος μία αντιπροσωπευτική αγορά-
ότι στην Ομοσπονδιακή Δημοκρατία της Γερμανίας, στη Γαλλία, στην Ελλάδα και στο Ηνωμένο Βασίλειο οι τιμές που καταβάλλονται από τα δημόσια και ιδιωτικά σφαγεία διαπιστώνονται από ένα ή περισσότερα κέντρα διαμορφώσεως των τιμών για τις διάφορες περιφέρειες- ότι στο Βέλγιο, στην Ιταλία, στο Λουξεμβούργο και στην Ιρλανδία οι τιμές διαπιστώνονται απευθείας στους πιο σημαντικούς τόπους πωλήσεως, ενώ στη Δανία και τις Κάτω Χώρες οι τιμές αγοράς καθορίζονται από επαγγελματικές οργανώσεις-
ότι σκοπός του παρόντος κανονισμού είναι να αντικαταστήσει τον κανονισμό (ΕΟΚ) αριθ. 2762/75 του Συμβουλίου της 29ης Οκτωβρίου 1975 περί καταρτίσεως του πίνακα των αντιπροσωπευτικών αγορών για τον τομέα του χοιρείου κρέατος μέσα στην Κοινότητα(3), όπως τροποποιήθηκε από τον κανονισμό (ΕΟΚ) αριθ. 2896/79(4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αντιπροσωπευτικές αγορές κατά την έννοια του άρθρου 4 παράγραφος 2 του κανονισμού (ΕΟΚ) αριθ. 2759/75 είναι οι αγορές που περιλαμβάνονται στο παράρτημα.
Άρθρο 2
1. Ο κανονισμός (ΕΟΚ) αριθ. 2762/75 καταργείται.
2. Οι παραπομπές στον κανονισμό που καταργείται σύμφωνα με την παράγραφο 1 θεωρούνται ότι γίνονται στον παρόντα κανονισμό.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 2
17
6